<classify> Na NORA DAMIAN -DAR ES SALAAM KATIKA kukabiliana na uharibifu wa mazao ya misitu, Serikali imetangazakanuni mpya kuongeza usimamizi wa sheria kwa wanunuzi na wauzaji wa mazao hayo ikiwamomkaa na samani. Kwa mujibu wa kanuni hizo zilizotangazwa Mei 24 kupitiaTangazo la Serikali namba 417, adhabu kwa atakayezikiuka ni faini ya Sh 500,000hadi Sh milioni 12 au kifungo kati ya miezi sita hadi miaka mitano. Akizungumza na MTANZANIA jana, Mkurugenzi wa Idara ya Misitu kutoka Wakala wa Huduma za Misitu TFS, Arjanson Mloge, alisema Serikali inafanya hivyo kuzuiauharibifu wa misitu. Alisema kuna maeneo ambayo yamesajiliwa na Serikali kwa ajili ya kuuzamkaa au mazao mengine ya misitu na kushauri watu wanunue kwenye maeneo hayo. Sisi tunakemea wale watu wanaonunua kutoka kwenye maeneo ambayohayajasajiliwa. Hatuwakamati watu ili mradi tu wawe na risiti kutoka kwenye sellingcentre maeneo ya mauzo yaliyosajiliwa. Mama wa nyumbani mahali anapokwenda kununua pawe pamesajiliwa, hatahapa mjini ukiona mkaa uko mahali unauzwa ujue pamesajiliwa, kamahapajasajiliwa ninashauri watoe taarifa, alisema. Alifafanua kuwa hata magari yanayosafirisha mazao hayo hayatakamatwakama yamenunua kwenye maneo yaliyosajiliwa. Alisema kila wilaya imeainisha maeneo yanayofaa kuvunwa mkaa na kunawatu wameomba na kupitishwa na kamati za uvunaji za wilaya na kupangiwa kiasicha magunia ya mkaa ya kuvuna. Kuna uharibifu wa misitu unasababishwa na watu ambao hawataki kufuatataratibu zetu, mfano hawa watu wa pikipiki, yaani wanasababisha uvunajiunakuwepo mahali popote pale kinyume cha mipango iliyowekwa na Serikali. Kuwepo kwa bodaboda zinachukua mkaa mahali popote, zinasababisha kilamtu anaingia msituni kitu ambacho ni kinyume na hatuwezi kusema wafanyakazi wamisitu watakuwepo mahali pote kwa wakati mmoja. Ndiyo maana tunatumia njiatofauti tofauti kuwaelimisha wananchi umuhimu wa rasilimali hii ya misitu,alisema. MAFUNDI SEREMALA Alifafanua kuwa mafundi seremala huwa wanasajiliwa na kwamba mtuanayekwenda kununua samani anapaswa kuhakikisha anapatiwa risiti yamtengenezaji husika kwani ndiye anayepokea malighafi ya msituni. Sisi hatutakuuliza kama umenunua kitanda chako au umenunua milango,tunachotaka uwe na risiti ya kule ulikonunulia ili tujue yule mtuanayetengeneza anapata wapi malighafi. Kitanda si mazao ya misitu ni kama vile umevaa gauni lako nijenikuulize risiti ya pamba iliyotengeneza gauni lako, lakini ukiwa na ile risitiya kununulia gauni tutajua umelinunua kwa nani na tutakwenda kuangalia yule mtukama ana leseni, ndiyo vitu ambavyo tunahimiza, alisema. ADHABU, MAKATAZO Kwa mujibu wakanuni hizo ambazo Mtanzania imeziona, katika uzalishaji mkaa atakayebainikakuzalisha kinyume cha sheria atawajibika kulipa faini Sh milioni 1 hadi Shmilioni 3 au kifungo miezi sita hadi mwaka mmoja au adhabu zote kwa pamoja. Kulingana nakanuni hizo, ofisa aliyeidhinishwa anaweza kuingia wakati wowote katika majengo yakuhifadhi, kuuza jumla au rejareja biashara ya magogo, mbao, miti au mkaa kwa ajili ya ukaguzi na ukimzuiaunaweza kutozwa faini Sh milioni 1 hadi Sh milioni 2 au kifungo mwaka mmojahadi miwili. Atakayebainikakusafirisha magogo, mbao au mkaa kwamatumizi ya nyumbani, atatakiwa kuonesha risitiinayoonesha kuwa alinunua kutoka kwa muuzaji aliyesajiliwa. Pia atakayebainikakuuza mazao ya misitu kama vile magogo, mbao, miti au mkaa katika maeneoyasiyosajiliwa atawajibika kulipa faini Sh milioni 5 hadi Sh milioni 10 aukifungo miezi sita hadi 10. Kwa mujibu wakanuni hizo, mtu yeyote ambaye anataka kukata miti kwa ajili ya magogo auuzalishaji wa mkaa kutoka shamba binafsi kwa ajili ya matumizi ya nyumbani atatakiwakupata kibali kutoka kijiji au kwa OfisaMtendaji wa Mtaa. Mtu yeyoteambaye anataka kukata miti kwa ajili ya maandalizi au matumizi mengine ya ardhiatatakiwa kupata kibali kutoka kwa Meneja wa Misitu wa Wilaya baada ya idhini yaKamati ya Wilaya ya Mavuno ya Mazao ya Misitu. Mtu yeyoteanayevunja kanuni hiyo katika kesi ya shamba la kuanzia ekari moja hadi ekari 50atawajibika kulipa faini Sh milioni 3 hadi Sh milioni 5 au kifungo mwaka mmoja hadimiaka miwili au adhabu zote kwa pamoja. Ikiwa nishamba la zaidi ya ekari 50 muhusika atawajibika kulipa faini Sh milioni 10 hadi Shmilioni 12 au kifungo miaka miwili hadi miaka mitano au adhabu zote kwa pamoja. Uuzaji wa mkaa nje bila kuwa nakibali halali kilichotolewa na waziri atawajibika kulipa faini Sh milioni 5hadi Sh milioni 10 au kifungo mwaka mmojahadi miaka mitano. Usafirishajiwa mazao ya misitu kama vile magogo, mbao, miti na mkaa kwa madhumuni ya kibiashara utafanyikakuanzia saa 12 asubuhi hadi saa 12 jioni kwa njia zilizoainishwa katika kibalicha usafirishaji. MATUMIZI YA MKAA Ripoti ya mazingira ya mwaka 2014 inaonesha Mkoa wa Dar es Salaamunaongoza kwa matumizi ya nishati ya mkaa ambapo hutumia tani 500,000 kwamwaka. Ripoti hiyo pia inaonyesha hekta 372,000 za misitu hukatwa nchini kwamwaka na asilimia 70 ya nishati hiyo unatumika Dar es Salaam tofauti navijijini ambako wengi wanatumia kuni zilizokauka na kuanguka zenyewe. Pia ripoti ya Ofisi ya Taifa ya Takwimu NBS inaonesha zaidi yaasilimia 73 sawa na familia nane kati ya 10 wanatumia mkaa kama chanzo chanishati kwa ajili ya kupikia. Juni mwaka jana wakati wa kilele cha maadhimisho ya Siku ya MazingiraDuniani, Waziri wa Nchi, Ofisi ya Makamu wa Rais Muungano na Mazingira,January Makamba, alisema zaidi ya asilimia 90 ya Watanzania wanatumia kuni namkaa na kati ya asilimia 70 hadi 80 ya miti hukatwa kwa ajili hiyo. Alisema kama hazitafanyika jitihada za makusudi baada ya miaka 20 hatamkaa ulioko sasa hautakuwepo na nishati ya kupikia inaweza kuwa ghali zaidikuliko vyakula. Kwa mujibu wa waziri huyo, asilimia 61 ya nchi imeathiriwa na jangwakutokana na ukataji miti na hali ni mbaya huku akisema kuwa mkaa hatutaushindakwa virungu au amri bali kwa kuweka mazingira ya nishati mbadalaitakayopatikana kirahisi na kwa gharama nafuu. Hata hivyo Waziri Makamba alisema wako kwenye mchakato wa kuandaakanuni ambazo zitapiga marufuku matumizi ya mkaa na kuni kwa taasisizinazolisha watu zaidi ya 300.  <topic>: kitaifa 